**DUHOVNA PISMENOST**

Vrijeme u kojem živimo nesumnjivo je dinamično, ubrzano i često puta nehumano. U želji da ostvarimo zadane ciljeve, postignemo što bolji uspjeh, ispunimo sve norme koji nam zadaju društvo i mi sami, zaboravljamo prijatelje, udaljavamo se od najbližih, zanemarujemo sebe – udaljavamo se od Boga, Oca, Stvoritelja, Spasitelja.

Vrijeme došašća ili adventa kao i vrijeme korizme ipak su trenutci kada trebamo zastati i promisliti – do kada, čemu sva ta žurba?!Čemu molitva ako ju ne svjedočimo? Gdje griješimo? Zašto propusti? Tužna lica? Grč? Na sva pitanja pokušali smo odgovoriti i kao vjeroučenici uz školski projekt Razvijanja pismenosti u OŠ ˝Ivana Brlić-Mažuranić˝ Slavonski Brod.



Duhovna pismenost možda je nevidljiva u materijalnom svijetu računalne, informacijske, medijske, financijske i drugih vrsta pismenosti koji su postali imperativ današnjice. No, čovjekov opstanak počiva na njegovom Duhu koji je Dobro, ali za Dobro nemamo, ponekad, vremena.

Vjeroučenici Ivanine škole uz poticaj vjeroučiteljice **t**ijekom prvog polugodišta školske godine 2019./ 2020. na različite su načine poticali duhovnost vidljivu na školskim panoima i mrežnoj stranici škole izradom adventskog plakata, scenskim uređenjem interijera škole u božićnom duhu, odlascima na izvanučioničku nastavu i posjet hrvatskim institucijama i medijskoj kući uz uvodnu i završnu molitvu. Sve što je virtualno, digitalno, nestvarno postalo je i dostupno i opipljivo! Zato vjeroučenici Šarene škole svoje molitve, čestitke i želje šalju **papi Franji.**

****

Čestitke su u svom proslovu citiraju narodne božićne pjesme i tako promiču narodne običaje i kulturu hrvatskog naroda. Crkva je kroz povijest čuvala i sačuvala hrvatski jezik, povijest i baštinu – to svjedoče učenici OŠ ˝Ivana Brlić-Mažuranić˝ Slavonski Brod. Brigu, odgovornost i poticaj da se cijela škola uključi u zajedničku želju **Svetom Ocu** preuzela je na sebe vjeroučiteljica **Marija Šaf** kojoj su riječi pape Franje bila nada da puno možemo zajedno sjedinjeni u Dobru.

vjeroučiteljica Marija Šaf















